To biler var fredag morgen omkring klokken 7.20 involveret i et sammenstød på motorvej E39 mellem afkørslerne Hjørring og Vrå i sydlig retning. Den påkørte bil endte ved sammenstødet på taget på en mark ved siden af motorvejen. - Der er ikke nogen alvorlig personskade, men en person er kørt på skadestuen, fortæller vagtchef ved Nordjyllands Politi Karsten Højrup Kristensen. Motorvejen var efter ulykken kun farbar i et enkelt spor, men omkring klokken 7.55 var der ryddet op, og begge spor var igen åbne.

Opsummering:
Tæt trafik på Hirtshalsmotorvejen betød harmonikasammenstød fredag morgen.